**OPĆI UVJETI IZLAGANJA NA MANIFESTACIJI URBANOVO 2023.**

### I.

### **Opći** **uvjeti izlaganja (u daljnjem tekstu: Opći uvjeti) uređuju odnose između pravne ili fizičke osobe koja je popunila Prijavu, kao izlagača i DVVM Hotus Croatiae kao organizatora.**

### II.

Izlagač prijavljuje svoje sudjelovanje na URBANOVO 2023. do 28. travnja 2023. godine (u daljnjem tekstu: URBANOVO) Prijavom koja je sastavni dio ovih Općih uvjeta. Potpisanom i ovjerenom Prijavom izlagač izjavljuje da je suglasan s Općim uvjetima i da ih prihvaća.

### III.

Organizator pridržava pravo otkazati Izlagaču sudjelovanje na URBANOVO ukoliko ocijeni da Prijava ne odgovara sadržaju i kvaliteti ili iz drugih bitnih razloga. Organizator pridržava pravo zabraniti izlaganje i ukloniti izlagačeve proizvode iz izložbenog prostora ukoliko utvrdi da upravo ti ne odgovaraju navodima izlagača, te ih odstraniti na njegov trošak. Ako sajamski raspored to zahtijeva, organizator može dodijeliti do 25 % manju ili veću površinu od prijavljene.

### IV.

Izlagač ne smije izložbeni prostor ili dio izložbenog prostora izdati u podzakup bez prethodne suglasnosti organizatora.

### V.

U slučaju da izlagač otkaže već zaključenu Prijavu obvezuje se podmiriti nastale troškove. Izlagač mora organizatoru pismeno otkazati nastup najmanje 10 dana prije početka URBANOVO. Ukoliko organizator ne prihvati otkazivanje sudjelovanja ili se on uruči u vremenu manjem od 10 dana od početka URBANOVO, izlagaču će se zaračunati cjelokupan naručeni prostor i sve do tada izvršene usluge.

### VI.

Izlagač je dužan najkasnije jedan dan prije početka URBANOVO urediti i opremiti svoj izložbeni prostor.

### VII.

Organizator ima pravo odbiti Prijavu i u slijedećim slučajevima:

- ukoliko organizator ima nenaplaćenih potraživanja prema Izlagaču,

- ukoliko izlagač na zahtjev organizatora ne dostavi potrebne dokumente,

- ukoliko je traženi prostor već rasprodan.

### VIII.

Neposrednu prodaju na URBANOVO izlagač može obavljati na vlastiti rizik u skladu s važećim propisima i ukoliko je za istu registriran te ako je ishodio sve potrebne suglasnosti nadležnih tijela. U slučaju da zbog neovlaštene ili nepravilne prodaje dođe do bilo kakve štete organizatoru (bez obzira radi li se o materijalnoj ili nematerijalnoj šteti), izlagač je dužan istu naknaditi organizatoru.

### IX.

Izlagač se obvezuje da će svoju opremu i izložbene proizvode osigurati od oštećenja, uništenja, loma, požara, provale, krađe, u slučaju elementarne nepogode ili više sile kod osiguravajućeg društva, da će poštivati propise o protupožarnoj sigurnosti, da će o svom trošku održavati izložbeno-prodajni prostor, da će u radnom vremenu URBANOVO, od 12 do 19 sati, biti prisutan u svom prostoru, da će po završetku sajamske priredbe organizatoru predati prostor i opremu u stanju u kakvom ih je preuzeo, da će svaku prouzročenu štetu odmah podmiriti, da će Organizatoru podmiriti najam izložbenog prostora i troškove naručenih tehničkih usluga odmah po ispostavljanju ponude i da će odmah uvažiti pisane reklamacije.

### X.

Organizator će prema popunjenoj Prijavi i uplati iznosa za zakup izložbenog prostora na račun organizatora ispostaviti račun za naručeni izložbeni prostor i druge naručene usluge. Plaćanje po ispunjenoj i dostavljenoj Prijavi organizatoru dospijeva odmah. Plaćanje izlagačkog prostora potrebno je izvršiti najkasnije do 10. svibnja 2023. godine.

Sva plaćanja obavljaju se na račun organizatora **IBAN: HR70 2340 0091 1160 1908 3** otvorenog kod PBZ d.d.

Nakon izvršene uplate organizator jamči dogovoreni prostor i poziciju. Reklamacije na račun dostavljaju se u roku 10 dana od datuma izdavanja računa. Naknadni prigovori se neće uzeti u obzir.

### XI.

### **Izlagač je dužan osigurati nazočnost ovlaštene osobe na izložbenom pultu za cijelo vrijeme službenog trajanja sajma.**

Izlagač po izvršenoj uplati ima pravo na besplatne narukvice za ovlaštene osobe izlagača kojima će im biti omogućen svakodnevni ulaz na zatvoreni dio URBANOVO i mogućnost kaucijske kupnje čaša, u količini koja ovisi o veličini zakupljenog izložbenog prostora.

Za zakupljeni prostor površine:

* **do 10 m2 ima pravo na 2 besplatne izlagačke narukvice**
* **od 11 m2 do 30 m2 ima pravo na 3 besplatne izlagačke narukvice**
* **od 31 m2 do 50 m2 ima pravo na 4 besplatne izlagačke narukvice**
* **a za svakih daljnjih 10 m2 po jedna dodatna besplatna izlagačka narukvica.**

### XII.

### **Izlagač je dužan poštivati radno vrijeme sajma od 12,00 do 19,00 sati. Radi toga, izlagač je dužan pripremiti svoj izložbeni prostor najkasnije 30 min prije službenog početka rada sajma te ga nakon završetka očistiti i pripremiti za idući dan.**

Organizator će omogućiti izlagaču uređenje izložbenog prostora **11.05.2023. od 12,00** **do 16,00** sati te **12.05.2023. od 08,00 do 11,30** sati, a mora ga isprazniti najkasnije do **15.05.2023. do 14,00** sati. Ukoliko izlagač ne isprazni izložbeni prostor u roku, organizator ne odgovara za izlagačevu robu. Ukoliko posebne okolnosti zahtijevaju drugačije navedeni rokovi mogu se produžiti ili skratiti.

### XIII.

U slučaju da izlagač krši bilo koju od prije navedenih odluka, organizator ima pravo zabraniti mu sudjelovanje na URBANOVO. U tom slučaju snosi sve troškove iz Općih uvjeta i sve eventualne druge troškove. Za sva neizmirena potraživanja od izlagača, organizator ima pravo zadržati svu donesenu robu na URBANOVO do visine neispunjenja obveza. Zadržane predmete organizator će uskladišti o trošku i na teret izlagača.

### XIV.

U slučaju spora nadležan je sud prema sjedištu organizatora.

### XV.

Ovi Opći uvjeti imaju istu važnost kao Ugovor o zakupu ili privremenom korištenju poslovnog, izložbenog sajamskog prostora.

U Štrigovi, 30.03.2023.

**ORGANIZATOR URBANOVO 2023.**

** Za DVVM “Hortus Croatiae”**

**Predsjednik:**

**ROBERT HORVAT**